ΝΕΑ ΥΟΡΚΗ
ΔΕΚΕΜΒΡΙΟΣ 1985
Η 16η Δεκεμβρίου ήταν εβδομάδα διακοπών. Όλοι έκαναν χριστουγεννιάτικα ψώνια.
Καθόμουν στο χωρίς παράθυρα γραφείο μου, ως συνήθως.
Δούλευα την υπόθεση Καστελάνο.
Ο Πολ Καστελάνο αναμένει τη δίκη
στη μεγαλύτερη υπόθεση οργανωμένου εγκλήματος.
Μια υπόθεση που δούλευα για σχεδόν έναν χρόνο.
Κατηγορείται για φόνο, εκβίαση, λαθρεμπόριο ναρκωτικών και κακουργήματα.
Ο Πολ Καστελάνο θεωρούνταν αφεντικό των αφεντικών, δεκαετία του '80.
Ήταν αφεντικό της μεγαλύτερης οικογένειας οργανωμένου εγκλήματος, των Γκαμπίνο.
Ο Καστελάνο έφυγε απόψε από το ομοσπονδιακό δικαστήριο,
με εγγύηση 2.000.000 δολαρίων.
Νόμιζα σίγουρη την υπόθεση,
κι ότι βάζαμε τις τελευταίες πινελιές.
Και ξαφνικά άρχισε να αναβοσβήνει το τηλέφωνό μου.
Όλες οι γραμμές.
Ήμουν στην αίθουσα σύνταξης στο Κανάλι 11 τότε,
και ξαφνικά ουρλιάζουν στον ασύρματο της αστυνομίας για πυρά στο Μιντ Τάουν.
Πυροβολισμοί από τον δρόμο, γύρω στις 5:20.
Στην 46η οδό.
Εδώ στην 46η.
Έξω από το μπριζολάδικο Sparks.
ΜΠΡΙΖΟΛΑΔΙΚΟ SPARKS
- Είναι πεσμένος στον δρόμο; - Δίπλα στο αμάξι του.
Δύο άνθρωποι πυροβολήθηκαν εν ψυχρώ, λίγο μετά τις πέντε,
στο Μιντ Τάουν, όπου ψώνιζε κόσμος.
Οι δράστες έμοιαζαν λευκοί άνδρες.
Και οι τρεις φορούσαν μπεζ καπαρτίνες.
Λέει ο πράκτορας του FBI "Λόρα, κάθεσαι;"
Και λέω "Όλα καλά;" Λέει "Όχι. Ο Καστελάνο είναι νεκρός ".
Ο Πολ Καστελάνο, το ισχυρότερο αφεντικό της μαφίας στην Αμερική, κείτεται νεκρός.
Πυροβολήθηκε επανειλημμένα
βγαίνοντας από τη λιμουζίνα του, με τον σωματοφύλακά του,
Τόμι Μπιλότι.
Κοκάλωσα. Απλώς… "Θεέ μου".
Δουλειά ενός χρόνου πήγε χαμένη.
Ο βασιλιάς πέθανε.
Τι διάολο έγινε;
Είναι πολύ σοβαρό. Σαν να πυροβολείς τον Πρόεδρο.
Ποιος είχε τα κότσια να σκοτώσει το αφεντικό των αφεντικών;
Καλώ τον κάπο μου και λέω
"Μόλις σκοτώθηκε ο Πολ". Και ήταν πολύ ήρεμος και κάνει…
Ήταν τέτοιος ο τόνος της φωνής του που σκέφτηκα "Αμάν".
Έκλεισα το τηλέφωνο και είπα "Γαμώτο, το έκαναν".
Μέσα σε λίγες ώρες από το χτύπημα στην 46η οδό,
ήταν προφανές σε όλους
ποιος το είχε οργανώσει. Δηλαδή, ο Τζον Γκότι.
Η κυβέρνηση αποκαλεί τον Τζον Γκότι ψυχρό φονιά.
ΝΕΟΣ ΝΟΝΟΣ ΤΩΝ ΓΚΑΜΠΙΝΟ
Αδίστακτο και πανίσχυρο αρχιμαφιόζο.
Αυτό ξαναπές το.
Ο Τζον Γκότι ήταν υπερήρωας της Marvel
πριν τις ταινίες της Marvel.
Ήταν ο τέλειος χαρακτήρας στη Νέα Υόρκη, για την εποχή.
ΔΗΜΟΣΙΟΣ ΕΧΘΡΟΣ ΝΟ. 1 Ο ΑΛΗΘΙΝΟΣ ΝΟΝΟΣ
ΓΕΛΑΕΙ ΜΕ ΤΟΝ ΝΟΜΟ
Η μαφία υποτίθεται ότι είναι μυστική οργάνωση.
Εκείνος καμάρωνε.
Έκανε νάζια στην κάμερα.
Του άρεσε να είναι στο προσκήνιο και το κοινό τον αγαπούσε.
Έκανε την αστυνομία να μοιάζει ανίκανη.
ΕΙΝΑΙ ΕΛΕΥΘΕΡΟΣ
Δεκάρα δεν έδινε για το FBI.
Δεκάρα δεν έδινε για τυχόν σύλληψη ή φυλάκιση.
ΑΘΩΟΣ
Ήταν χαστούκι στην ομοσπονδιακή κυβέρνηση.
ΜΑΡΤΥΡΑΣ ΕΞΑΦΑΝΙΣΤΗΚΕ
Ήταν φονιάς, ήταν γκάνγκστερ.
Του ανήκε όλη η πόλη.
Θα προσπαθούσαμε να τον συλλάβουμε.
Να πιάσουμε τον Γκότι.
Άκου τι σου λέω. Μπορεί να ξέρεις 50 Άντι, 500 Καρλ, 25 Αλ, 30 Πολ.
Αλλά ένας είναι ο Τζον Γκότι, ρε.
Η ΣΥΛΛΗΨΗ ΤΟΥ ΓΚΟΤΙ
Η Νέα Υόρκη τη δεκαετία του '80 ήταν τέλεια για εγκληματίες.
Τη γλιτώνεις ό, τι κι αν κάνεις.
Τη γλιτώνεις ενώ κάνεις φόνους, εμπόριο ναρκωτικών, εκβίαση.
Η Νέα Υόρκη ήταν δική μας.
Ό, τι και να έκανες τη γλίτωνες. Οτιδήποτε.
Βγάζουμε εκατομμύρια στον δρόμο.
Φορούσαμε γούνες βιζόν, κοσμήματα.
Όλα είχαν να κάνουν με τη χλιδή.
- Ναι. - Ουάου.
Μας έβλεπε ο κόσμος και δεν το πίστευε.
Όλοι ήθελαν να είναι στη θέση μας. Να γίνουν εγκληματίες.
Ο Τζον Γκότι ήταν η προσωποποίηση αυτού.
Σου ενέπνεε φόβο.
Σε κλοιό η αστυνομία για τον εκτελεστή του νονού της μαφίας, Πολ Καστελάνο.
ΟΜΟΣΠΟΝΔΙΑΚΟ ΓΡΑΦΕΙΟ ΕΡΕΥΝΩΝ
Το 1985 ήμουν γύρω στα 29, 30.
Ήμουν μόλις πέντε χρόνια στο FBI.
Η ανθρωποκτονία του Καστελάνο είναι σημαντική υπόθεση.
Προσπαθούμε να συλλέξουμε πληροφορίες από την πιάτσα.
Ευτυχώς είχαμε πληροφοριοδότες στον στενό κύκλο
που έλεγαν ότι οργανώθηκε από τον Γκότι
και πολλοί δράστες ήταν δικοί του.
Το κακό είναι ότι δεν μπορούν να καταθέσουν και να πουν την αλήθεια.
Γιατί θα εκτεθούν.
Οπότε ψάχνουμε μάρτυρες που θα αναγνωρίσουν έναν απ' αυτούς.
Ο κόσμος δεν μιλούσε. Με τίποτα.
Ποιος θα πει "Ναι, κάτι είδα";
Πρέπει να είσαι ηλίθιος, γιατί οι μέρες σου είναι μετρημένες.
Φοβούνται. Ξέρουν τι θα τους κάνει η μαφία.
Η Νέα Υόρκη είχε 50 χρόνια να δει φόνο της μαφίας τέτοιου βεληνεκούς.
Όταν έμαθα για τη δολοφονία του Καστελάνο του 1985, την εκτέλεση,
ήταν φως φανάρι ότι ήταν δουλειά του Τζον Γκότι. Ήταν το στιλ του.
Με τον Γκότι ανεβήκαμε μαζί στην ιεραρχία, δεκαετία του '70.
Ληστεύαμε φορτηγά μαζί με τον Τόμι ΝτιΣιμόν.
Τον ίδιο Τόμι από Τα Καλά Παιδιά, που τον έπαιζε ο Πέσι.
Τι μην κάνω έτσι;
Για ν' ανέβεις στη μαφία έπρεπε να κάνεις φόνο, κάτι.
Και μετά σε έβλεπαν σαν εν δυνάμει μυημένο.
ΜΥΗΜΕΝΟ ΜΕΛΟΣ
Ο Τζον Γκότι είχε πολλά κότσια, είχε αρχίδια.
Ήταν πρόθυμος να κάνει φόνο χωρίς ερωτήσεις.
Κάνεις ό, τι πει το αφεντικό.
ΜΑΪΟΣ 1973
Ο Τζέιμς ΜακΜπράτνεϊ ήταν ένας σκληρός τύπος στο Στάτεν Άιλαντ.
Με τη συμμορία του απήγαγαν Ιταλούς μαφιόζους και ζητούσαν λύτρα.
Μαθεύτηκε, και ανέλαβε ο Τζον Γκότι
να πάει να τον σκοτώσει.
Πήγε με άλλους δύο στο Στάτεν Άιλαντ και τον σκότωσαν στο μπαρ.
Οι τρεις τους πάλεψαν με τον ΜακΜπράτνεϊ.
Και άξαφνα έπεσαν ένας, δύο, τρεις πυροβολισμοί.
Ο ΜακΜπράτνεϊ είναι νεκρός. Οι τρεις άντρες διέφυγαν.
Ο Τζον συνελήφθη.
ΑΣΤΥΝΟΜΙΑ ΝΕΑΣ ΥΟΡΚΗΣ
Μπήκε φυλακή. Και βγήκε το '77. Τότε, έγινε μυημένο μέλος.
Σενιαρίστηκε. Μπήκε στα κατάστιχα.
Ήταν πλέον φίλος.
Υπάρχει αργκό και ορολογία,
αλλά όλα σημαίνουν ότι έγινε μυημένο μέλος φαμίλιας.
Φερόταν λες και κάποτε θα γίνει αφεντικό στη Νέα Υόρκη.
Κι εγώ γελούσα.
Αλλά ο Τζον Γκότι ήταν πολύ πιο έξυπνος απ' όσο νόμιζαν όλοι.
ΙΟΥΛΙΟΣ 1977
ΔΕΚΕΜΒΡΙΟΣ 1985
Σήμερα, αξιωματούχοι της αστυνομίας υποθέτουν
ότι το χτύπημα του αφεντικού της μαφίας
διατάχθηκε εντός της φαμίλιας Γκαμπίνο.
Για το FBI αυτό είναι πολύ εκνευριστικό.
Ξέραμε ποιος το έκανε. Ξέραμε ποιος έδωσε την εντολή.
Όμως, αυτοί πρέπει να δικαστούν και να το αποδείξεις.
Είναι μεγάλο εμπόδιο.
Δεν βρίσκουμε μάρτυρες.
Προσπαθούσαμε απεγνωσμένα να στοιχειοθετήσουμε την υπόθεση.
Μια φαμίλια λειτουργεί σαν επιχείρηση.
Πρέπει να βρίσκονται να συζητήσουν, να εισπράττουν χρήματα, να δίνουν εντολές,
να κάνουν εγκλήματα.
Αρχίσαμε να παρακολουθούμε τον Τζον Γκότι και καταλάβαμε ότι είχε δικό του κύκλο
στη Λέσχη Κυνηγιού & Ψαρέματος Μπέργκιν στο Κουίνς.
Κάθε φαμίλια είχε μια λέσχη,
και ο Τζον Γκότι είχε την Μπέργκιν.
Με πήγε ο πατέρας μου εκεί στα 12 ή 13 μου.
Τότε άρχισα να καταλαβαίνω
τι έκανε ο πατέρας μου. Ότι ήταν μέλος της μαφίας.
Η λέσχη Μπέργκιν ήταν το γραφείο μας.
Συναντιόμασταν, μιλούσαμε για εγκλήματα.
Αρχίζαμε τη μέρα μας στη λέσχη με ρολά κανέλας και καφέ,
και όλη την υπόλοιπη μέρα κάναμε πλιάτσικο στη Νέα Υόρκη.
Εύχεσαι να είχες μικρόφωνο,
γιατί τους βλέπεις να μπαίνουν στη λέσχη. Ξέρεις ότι μιλάνε.
Θα ήθελες να τους ηχογραφήσεις.
Ξέρεις ότι είναι παράνομο. Δεν είναι εύκολο να γίνει.
Και το δυσκολότερο ήταν ότι όλες οι υπηρεσίες επιβολής του νόμου
ήθελαν ένα κομμάτι της δόξας.
Είχαμε κάνει συμφωνία με αστυνομία, με OCTF.
Όλοι ασχολούνται.
ΟΜΑΔΑ ΚΡΟΥΣΗΣ ΚΑΤΑ ΟΡΓΑΝΩΜΕΝΟΥ ΕΓΚΛΗΜΑΤΟΣ
Η Ομάδα Κρούσης δεν είχε τους πόρους του FBI.
Το FBI ήταν σαν την Τρίτη Μεραρχία Πεζοναυτών.
Είχαν το ανθρώπινο δυναμικό. Είχαν τα χρήματα.
Είχαν ό, τι χρειαστείς.
Ενώ η Ομάδα Κρούσης ήταν κάτι σαν κομάντος.
Κάναμε πιο γρήγορα τα πράγματα.
Ήμασταν μικρή ομάδα. Σβέλτοι.
Γίναμε ανταγωνιστές του FBI.
Και ξαφνικά αποφασίζουν στο FBI να τρέξουν την έρευνα για να μας φτάσουν.
Η δική μας έρευνα βρισκόταν ένα με δύο βήματα πιο μπροστά,
διότι είχαμε καταλήξει σε πιθανή αιτία,
κι έτσι είχαμε βάλει κοριό στη λέσχη Μπέργκιν,
επτά μήνες πριν σκοτωθεί ο Πολ Καστελάνο.
ΔΕΚΕΜΒΡΙΟΣ 1985
ΑΠΡΙΛΙΟΣ 1985
Τη δεκαετία του '80 δεν ήταν εύκολη η παρακολούθηση μαφιόζων.
Από όταν έφευγαν από το σπίτι ως το βράδυ που γύρναγαν,
είχαν συνέχεια τον νου τους.
Μα οι περισσότεροι άνθρωποι είναι πλάσματα της συνήθειας, σαν τον Γκότι.
Έφευγε από το σπίτι την ίδια ώρα κάθε μέρα.
Πήγαινε στο ίδιο μέρος κάθε μέρα,
στη Λέσχη Κυνηγιού & Ψαρέματος Μπέργκιν στην 101η Λεωφόρο.
Επειδή ξέραμε ότι ο Γκότι ήταν ανερχόμενος,
θεωρήσαμε ότι άξιζε να επενδύσουμε χρόνο και χρήμα σ' αυτό το μέρος.
Ξέραμε ότι όλοι οι άλλοι είχαν προσπαθήσει να βάλουν κοριό στη λέσχη.
Η Εισαγγελία του Κουίνς και το FBI είχαν αποτύχει.
Οπότε καταλάβαμε ότι ήθελε προσοχή.
Έπρεπε να καταλάβεις ότι είσαι στη γειτονιά και είσαι ξένος.
Άρα, ξεχώριζες σαν τη μύγα μες στο γάλα.
Κι αυτοί ήδη ψάχνονταν μήπως τους παρακολουθούν.
Οπότε… έπρεπε να δημιουργήσω ένα σκηνικό.
Βάλαμε έναν ντετέκτιβ να παρκάρει τακτικά ένα φορτηγό
σε έναν δρόμο δίπλα στη λέσχη.
Και να αφήνει χαρτόνια στα σκουπίδια για το σκουπιδιάρικο.
Ο κόσμος συνήθισε να το βλέπει.
Έπινε τον καφέ του στο κυλικείο απέναντι,
διάβαζε την εφημερίδα του, έμπαινε στο φορτηγό κι έφευγε.
Αυτό έγινε μια ρουτίνα στην οποία συνήθισε ο κόσμος.
Θα πήρε έναν μήνα αυτό.
ΔΕΥΤΕΡΑ, 6 ΜΑΪΟΥ 1985
ΔΕΥΤΕΡΑ, 13 ΜΑΪΟΥ 1985
Και ήρθε η μέρα που αποφασίσαμε να γίνει.
Είχαμε έναν που παραβίαζε κλειδαριές. Ήταν φοβερός.
Εκείνο το απόγευμα, ο ντετέκτιβ άφησε μια κούτα ψυγείου
αρκετά κοντά στην πόρτα.
Σκεφτήκαμε την κούτα, γιατί για τους περαστικούς
ήταν μια άδεια κούτα στον τοίχο.
Μέσα στην κούτα…
είναι αυτός για την κλειδαριά.
Η μία πλευρά της κούτας ήταν ανοιχτή.
Μόλις ξεκλείδωσε την πόρτα, μας έκανε σινιάλο.
Μπήκε η ομάδα εισόδου να τοποθετήσει τους κοριούς.
Εγώ κρατούσα τσίλιες.
Έβλεπα το μπροστά τού μέρους.
Το πρώτο που κάνεις μέσα είναι να ερευνήσεις.
Ποιο είναι το πιο πιθανό μέρος να συγκεντρώνεται κόσμος,
ώστε ν' ακούς τις συζητήσεις τους;
Μια πόρτα οδηγούσε στο πίσω δωμάτιο.
Έμοιαζε με κουρείο.
Ήταν όλα στημένα, είχε ακόμα και καρέκλα κουρείου,
και το τηλέφωνο ήταν δίπλα.
Προφανώς, εκεί καθόταν ο Τζον.
Δεδομένης της προσωπικότητάς του. Όλοι ήταν πιο κάτω του.
Οπότε βάλαμε κοριό εκεί.
Ήταν μέσα για 20 με 25 λεπτά,
όταν ξαφνικά πέρασε ένα αμάξι.
Και έκατσαν εκεί και κοίταζαν τη λέσχη.
Ήταν πολύ επισφαλής κατάσταση,
και προειδοποίησα την ομάδα ότι κάποιος έχει υποψίες
και κόβει βόλτες.
Ακούσαμε κάποιον να τραντάζει την πόρτα.
Θα έμπαιναν μέσα; Είχαν όπλα;
Λέω "Μην κουνηθεί κανείς. Είμαστε οι διαρρήκτες.
Να δούμε τι θα κάνουν".
Αποφάσισα να εμφανιστώ στη γωνία.
Για άγνωστο λόγο, με ακολούθησαν.
Και με ακολουθούσαν για περίπου 1,2 χλμ.
Η ομάδα εισόδου τελείωσε γρήγορα τη δουλειά της.
Και σαν κλέφτες, έφυγαν βιαστικά.
Τώρα είχαμε τον κοριό μέσα.
Τον συνδέσαμε με τον εξοπλισμό του αναλυτή μας, Γκρεγκ Στέισιακ,
για να ακούει και να εξάγει πληροφορίες.
Μια από τις πρώτες συζητήσεις που άκουσα,
έτσι ξαφνικά, ήταν που έλεγαν να σκοτώσουν κάποιον.
Σκέφτηκα "Καλά, μιλάνε έτσι ανοιχτά γι' αυτό! Απίστευτο".
Θες στρατό για να τον φας.
Θα μου την πέσουν οι ομοσπονδιακοί.
Κάτι δεν ήταν σωστό στον ήχο.
Κάτι ήταν λάθος, δεν ακουγόταν σωστό.
Μπιγκ Μπόι Φριτζ, είναι όλα έτοιμα. Σε περιμένουν.
Κατάλαβα ότι δεν ήταν κάποιος.
Ήταν ανοιχτή η τηλεόραση κι έπαιζε μια ταινία με μαφιόζους. Αυτούς άκουγα.
Κι επιτέλους ακούω τη φωνή του ίδιου του Τζον Γκότι.
Να μάθεις να κρατάς το γαμημένο σου το στόμα κλειστό.
Έχει χαρακτηριστική φωνή.
Θες ντομάτες;
Μην πάρεις θερμοκηπίου. Είναι πορτοκαλί και άγευστες.
Έχουμε 90 δεύτερα από τον νόμο να εξακριβώσουμε αν μιλάνε για έγκλημα.
Μετά πρέπει να πάψουμε ν' ακούμε.
Και μετά από δύο λεπτά το ξανανοίγουμε.
Εκεί έχει ντομάτες Ισραήλ, τέτοια εποχή.
Ό, τι θες, εκεί το έχουν.
Σ' αυτά τα 90 δεύτερα, τον ακούγαμε να σφυρίζει ή… διάφορα βαρετά.
Να φας τις γεμιστές πιπεριές της γυναίκας του.
Να δεις πώς τις γεμίζει. Δεν υπάρχει.
Αλλά μαθαίνεις γι' αυτόν, στα 90 δεύτερα.
Μπόμπι, σε ποιον γάμο πήγαμε το Σαββατοκύριακο;
Του γιου τού Φρανκ ΝτεΤσίκο.
- Με ποιον γάμο έμοιαζε; - Τον δικό σου.
Φαίνεται από τη συζήτηση
ότι όλοι τον θεωρούσαν ανερχόμενο.
Τον θαύμαζαν οι άντρες του.
Ένας είναι ο μαλάκας, Τζον Γκότι.
Μπορεί να είμαι μπελάς, αλλά είμαι φίλος.
Ήταν πάντα έξυπνος, εύστροφος, αστείος.
Είχε έντονη παρουσία.
Ήταν σαν τη φωτιά που έλκει όλα τα έντομα. Έτσι ήταν.
Μ' άρεσε να βλέπω αγώνες, όταν πόνταρα. Τώρα όχι.
Τσαντίζομαι πολύ.
Το σίγουρο ήταν πως ο Τζον Γκότι είχε εθισμό στον τζόγο.
Ξεκινάει ο βασικός αγώνας, ο όγδοος.
Μπορώ να γράψω εγκυκλοπαίδεια
με τρόπους να χάσεις στον τζόγο. Μπεστ σέλερ θα γινόταν.
Η αρχική δικαστική εντολή σου δίνει άδεια
για ηλεκτρονική παρακολούθηση για 30 μέρες.
Μετά, θέλει ανανέωση.
Και πρέπει να βρίσκεις εγκλήματα στις συνομιλίες
για να σου ανανεώσουν την άδεια.
Το πρόβλημα ήταν ότι, επειδή ο Γκότι τζόγαρε,
δεν ήταν ξεκάθαρο τι ήταν νόμιμο και τι παράνομο.
Δεν είναι παράνομος ο τζόγος.
Αλλά το να έχεις στοιχηματική επιχείρηση είναι παράνομο στη Νέα Υόρκη.
…στα 175 μέτρα. Οι Νιου Ίνγκλαντ βάζουν δύο γκολ σε 15 δεύτερα!
Αποφασίσαμε ότι δεν άξιζε να κρατήσουμε τον κοριό εκεί μέσα.
Ενημερώσαμε το δικαστήριο και σταματήσαμε τη διαδικασία.
Τίποτα απ' όσα ακούσαμε δεν υποδήλωνε
ότι ο Γκότι σχεδίαζε επίθεση στον Καστελάνο.
ΟΚΤΩΒΡΙΟΣ 1985
ΔΕΚΕΜΒΡΙΟΣ 1985
Κεντρικό μας θέμα παραμένει το Μανχάταν, η εκτέλεση του Πολ Καστελάνο.
Το γραφείο κηδειών γέμισε λουλούδια απόψε
για την αγρυπνία του Καστελάνο.
Κάποια στάλθηκαν από αυτόν που διέταξε την εκτέλεση.
Οι διωκτικές αρχές επικεντρώνονται στον άντρα
που θα επωφελούνταν περισσότερο από τον θάνατο του Καστελάνο.
Τον φερόμενο ως κάπο των Γκαμπίνο και πιθανό διάδοχο, Τζον Γκότι.
Μια βδομάδα μετά το χτύπημα συναντήθηκαν όλοι οι κάπο.
Ψήφισαν τον Τζον και μετά αυτός έκανε μεγάλο πάρτι Χριστουγέννων στο El Carib.
Ο καλύτερος τρόπος να το εξηγήσω
είναι όταν περιμένουν όλοι οι αστέρες του κινηματογράφου για τα Όσκαρ.
Είναι όλες οι οικογένειες και όλοι περιμένουν.
"Πάμε, απόψε είναι η μεγάλη βραδιά".
Ήταν γεμάτο. Δεν έμπαινες από την πόρτα.
Όλοι ήθελαν την εύνοια του Τζον.
Ήρθε όλη η οικογένεια. Υπήρχαν 300 άτομα εκεί.
Ήμουν κι εγώ εκεί. Τότε ήταν που παρουσιάστηκε ως αφεντικό.
Μπήκε μέσα και απέπνεε δύναμη.
Οι ώμοι πίσω, πολλή αυτοπεποίθηση, πολύ ισχυρή προσωπικότητα.
Και όλοι τον πλησίαζαν.
"Συγχαρητήρια, Τζον". Φιλί, χειραψία.
"Συγχαρητήρια".
Ξετρελάθηκα. Ήρθε στη γειτονιά.
Τώρα είχα καλή σχέση με το αφεντικό.
Με συμπαθούσε.
Ήμουν σε πολύ καλή διάθεση.
Δείτε το πρόσωπό του. Πολύ πιθανόν να είναι ήδη ο νέος νονός.
Η αστυνομία πιστεύει ότι ευθύνεται γι' αυτό που έγινε.
Το όνομά του είναι Τζον Γκότι.
Είναι μέλος της φαμίλιας Γκαμπίνο,
την οποία διεύθυνε ο Καστελάνο.
Όταν βλέπεις τη φωτογραφία της σήμανσης, ξεχωρίζει αμέσως.
Ήταν γοητευτικός τύπος.
Ξεκινήσαμε την έρευνα.
Ανακαλύπτουμε ότι ήταν πωλητής υδραυλικών υλικών,
βάσει της επαγγελματικής του κάρτας, κι έβγαζε 25.000 δολ. τον χρόνο.
Αλλά κυκλοφορεί με Mercedes των 60.000.
ΕΡΕΥΝΑΤΑΙ ΥΠΟΠΤΟΣ ΓΙΑ ΤΟΝ ΦΟΝΟ ΚΑΣΤΕΛΑΝΟ.
Μετά τον φόνο των Καστελάνο και Μπιλότι,
ακούσαμε εκ νέου τις κασέτες μας για τυχόν πληροφορίες
που θα ενέπλεκαν τον Τζον Γκότι στις δολοφονίες των Καστελάνο και Μπιλότι.
Κάποιες από τις ηχογραφήσεις, ο ντετέκτιβ που άκουγε
σημείωσε ότι δεν ακούγονται καλά.
Οπότε έπρεπε να τις ξανακούσουμε όλες,
ειδικά όσες δεν ακούγονταν καλά.
Εκεί αρχίσαμε να ενώνουμε τα κομμάτια του παζλ.
Καταλάβαμε ότι στις αρχές του καλοκαιριού
υπήρχε μεγάλη ένταση εντός της οικογένειας Γκαμπίνο
ανάμεσα σε Πολ Καστελάνο και Τζον Γκότι.
Ο μαλάκας με εξόργισε. Τον έχουμε βαρεθεί τον γαμιόλη.
Να πάει να γαμηθεί.
Πολ, κοίτα τη δουλειά σου, ρε.
Ο Πολ Καστελάνο είχε βγάλει διαταγή
πως αν πουλάς ναρκωτικά, πέθανες.
Κι αυτή ήταν η βάση
του προβλήματος του Τζον Γκότι, εκείνο το καλοκαίρι.
Ήταν δύο τύποι στη συμμορία τού Τζον στην επιχείρηση ναρκωτικών.
Ο αδελφός του και ο κολλητός του.
Τους συνέλαβαν και κατηγορήθηκαν για διακίνηση ναρκωτικών.
- Στην άκρη. - Κάντε πέρα.
Υπήρχε ένας κώδικας στη μαφία.
Δεν πουλάς ναρκωτικά γιατί μπορεί να σε συλλάβουν
και να φας 30, 40, 50 χρόνια.
Κάποιοι θα φάνε ισόβια χωρίς αναστολή.
Αυτό επέτρεπε στην κυβέρνηση να τους πιάνει στην πάρλα
"Λοιπόν, προτιμάς ισόβια
ή προτιμάς να γίνεις μάρτυρας ή πληροφοριοδότης;"
Η ΜΑΦΙΑ ΠΑΝΤΑ ΣΕ ΠΡΟΛΑΒΑΙΝΕΙ
Οπότε, αν πουλάς, πεθαίνεις.
Πολλοί ακολουθούσαν τους κανόνες και δεν έβγαζαν λεφτά.
Αλλά οι νεαροί έβγαζαν χοντρά λεφτά.
Ήμουν έμπορος ναρκωτικών και διακινούσα ηρωίνη και κοκαΐνη.
Τότε, έβγαζα είκοσι χιλιάρικα τη βδομάδα. Ήταν μια περιουσία.
Ο Σαλ ήταν φοβερός σύνδεσμος για κόκα.
Δεν με χρέωσε ποτέ και πάντα είχε κόκα.
Όλοι πουλούσαν ναρκωτικά.
Υπήρχε ένας κανόνας. Ό, τι κάνεις, κάν' το κρυφά.
Εκτός από άτομα της παλιάς σχολής σαν τον πατέρα μου.
Έρχονταν τύποι στον πατέρα μου με βαλίτσες γεμάτες ηρωίνη,
έλεγαν "Άντι, άντε βγάλε διακόσια χιλιάρικα".
Λέει "Δεν τη θέλω τη μαλακία" και λέω "Πάρ' τα, αστειεύεσαι;"
Είπε "Όχι. Είναι ματωμένα λεφτά".
"Είσαι φονιάς, τι ματωμένα λεφτά;"
Και λέει "Μετά, θα σκοτώσουν εμένα.
Για παραδειγματισμό".
Στη συμμορία του Τζον ήξεραν ότι βρίσκονταν σε δεινή θέση
κι ότι σύντομα θα το πλήρωναν.
Όλοι είναι τρομοκρατημένοι, Τζον.
Γάμα τους, εγώ φοβάμαι όταν ποντάρω σε τρεις αγώνες
και τους χάνω και τους τρεις. Τότε, φοβάμαι.
Σιγά μη νοιαστώ για τη μαλακία.
Ο Τζον μάζεψε γύρω του σκληροτράχηλους τύπους.
Επειδή ήξερε τι θα έκανε
και ήθελε να έχει δύναμη.
Και μετά, κάνα δύο βδομάδες πριν σκοτωθεί ο Πολ Καστελάνο,
ο Πολ παραμέρισε τον Τζον
και διόρισε υπαρχηγό τον Τόμι Μπιλότι.
Κι αυτό ήταν το μεγάλο λάθος.
Ο Τζον λέει "Καλά, με δουλεύεις;"
Νόμιζε ότι ήταν ο επόμενος ιεραρχικά.
Δεν θέλουμε εσένα και τον Μπιλότι.
Όσον αφορά τον Τζον, αυτό ήταν το κερασάκι στην τούρτα.
Είμαι ο Τζον Γκότι και κάθομαι αραχτός
και λέω "Ετούτος θέλει νεκρό τον αδελφό μου,
αντί να κάνει εμένα υπαρχηγό, έκανε τον Τόμι Μπιλότι.
Αυτό σημαίνει ότι θα με κυνηγήσουν".
Αυτός ο γαμιόλης.
Είναι μεγάλος καριόλης. Πάντα τέτοιος θα είναι.
Μπαμ, μεγάλε καριόλη.
Ο Πολ Καστελάνο ξέρει ότι ο Τζον είναι απειλή
και θέλει να εξαφανίσει τον Τζον.
Ανέφερε σε κάποιον ότι θα τακτοποιήσει τον Τζον Γκότι
μετά τα Χριστούγεννα.
Ο Τζον Γκότι είναι γκάνγκστερ.
Ο Τζον Γκότι χέστηκε για τα Χριστούγεννα.
Ή θα σκοτώσει ή θα σκοτωθεί. Ήταν η σταγόνα που ξεχείλισε το ποτήρι.
Υπήρχε μια συγκεκριμένη κασέτα που ηχογραφήθηκε τον Ιούνιο του 1985.
Δεν ακουγόταν πολύ καθαρά.
ΔΕΝ ΑΚΟΥΓΕΤΑΙ
ΣΒΗΣΙΜΟ ΗΧΟΥ - ΠΑΥΣΗ
Την είχαμε ξανακούσει, αλλά δεν δώσαμε μεγάλη σημασία.
Αλλά τώρα την ακούμε ξανά και ξανά.
Ξέρεις τι θα κάνουμε τότε; Ο Τόμι και ο άλλος…
…θα φάνε σφαίρα.
Θα φάνε σφαίρα.
Ξέρεις τι θα κάνουμε τότε; Ο Τόμι και ο άλλος θα φάνε σφαίρα.
Είχαμε ενθουσιαστεί.
Έχουμε μια συνομιλία που σχετίζεται με πιθανό έγκλημα.
Γιατί τον Δεκέμβριο του 1985, οι Καστελάνο και Μπιλότι σκοτώθηκαν.
Ο Γκότι έγινε βασικός μας στόχος.
ΤΟ FBI
Δουλεύουμε την υπόθεση του Τζον.
Αλλά ο Γκότι δεν θα βγει στον δρόμο να σκοτώσει, πλέον.
Θα πει σε άλλους να το κάνουν.
Αυτό είναι το στοιχείο που ψάχνω.
Άρα, πρέπει να μπει κοριός σε κάποιον σαν τον Γκότι
για να μπουν αυτοί φυλακή.
Σκοπεύαμε να βάλουμε κοριό στη λέσχη Μπέργκιν.
Και ανακαλύπτουμε ότι είχαν μπει της OCTF πριν από εμάς.
Έτσι είναι όταν κυνηγάς κάποιον σαν τον Γκότι.
Πολλά τα άτομα και οι υπηρεσίες που θέλουν να τον συλλάβουν.
Χτίζεις καριέρα ως εισαγγελέας ή πράκτορας.
Ο Μπρους ένα είχε στο μυαλό του.
Την οικογένεια Γκαμπίνο.
Δεν υπήρχε τίποτα άλλο πιο σημαντικό, και ήταν δικό του.
Και δεν είχες καμία δουλειά να μπλέκεις στα πόδια του.
Ήταν κάπως…
Δεν μας συμπαθούσαν και δεν ασχολούμασταν μαζί τους.
Δεν θα το συζητήσω.
Μόνο εμείς κάναμε δουλειά στη Νέα Υόρκη τότε,
και θα συνεχίζαμε με την υπόθεσή μας.
Στις 26 Δεκεμβρίου ανοίγουμε ξανά τους κοριούς μέσα στη λέσχη Μπέργκιν.
Παρακολουθούμε πάλι τον Γκότι.
Και μετά μας έκατσε ένα τυχερό.
Έχουμε τις συζητήσεις που κανείς άλλος δεν μπορεί να έχει
λίγες μέρες αφότου έγινε αφεντικό.
Δεν άφηνε περιθώρια για αντιδράσεις.
Νομίζετε ότι έχετε να κάνετε με χαζό; Ακούστε καλά.
Θα σπάσω τον τσαμπουκά των κάπο, χωρίς ν' ανοίξει μύτη.
Έτσι κάνουν τα νέα αφεντικά.
Ο Τζον Γκότι τους έκανε να τον παινεύουν και του άρεσε αυτό.
Λέει, "Τζον, πάντα το ήξερα.
Από μικρός φαινόσουν ότι πας γι' αφεντικό. Είμαι πολύ περήφανος. Είσαι θεός".
Μαθαίνει όλα όσα απέφεραν χρήματα στον Πολ Καστελάνο.
Έτσι.
Αυτά μόνο;
Έχεις πενήντα εκατομμύρια δολάρια εδώ.
Πιάναμε φοβερές συνομιλίες όπου έλεγε για λεφτά
που έρχονταν από την ακτή, από τη Λέσχη Σκυροδέματος,
από όλους τους κάπο, όλους τους στρατιώτες.
Και το καλύτερο είναι ότι τους κατονομάζει με το πλήρες όνομά τους.
Τζο Μπουτς. Φράνκι ΝτεΤσίκο. Τζο Γκάλο.
Τζίμι Κούναν. Μπόμπι Κάμπερτ. Τόνι Λι. Σόνι Τσικόνε. Τόμι Γκαμπίνο.
Η κάμπια είχε βγει από το κουκούλι της
κι έγινε πεταλούδα. Αφεντικό της φαμίλιας Γκαμπίνο.
Και μαζεύαμε ένα σωρό συζητήσεις.
Όταν ο Τζον έγινε αφεντικό, μας ανήκε όλη η πόλη.
Κοινωνικές τάξεις, συνδικάτα, επιχειρήσεις.
Δεν μπορούσες να χτίσεις.
Είχαν απλωθεί παντού.
Ξέρω ιδιοκτήτες μεγάλων εταιρειών που πήγαν και τους απειλούσαν για λεφτά.
Πλήρωναν. Φοβόντουσαν γιατί ο τύπος ήταν τρομακτικός.
Όχι για εμάς.
Για εμάς, ήταν τέλεια. Πραγματικά.
Βγάζαμε ενενήντα ή εκατό χιλιάρικα τη μέρα.
Κάθε μέρα. Είναι πολλά λεφτά.
Ο νόμος θα είναι σκληρός μαζί μας.
Αλλά αν καταφέρω να διοικήσω έναν χρόνο χωρίς να με διακόψουν,
θα φτιάξω την οργάνωση έτσι που δεν θα μπορούν να τη διαλύσουν.
Δεν θα την καταστρέψουν ποτέ, ακόμα κι αν πεθάνουμε.
- Καλό θα είναι αυτό. - Φοβερό κληροδότημα.
Μετά το χτύπημα στον Καστελάνο, δεν κατηγορήθηκε ο Γκότι.
Ο δικηγόρος τού Γκότι είπε απόψε ότι οι ομοσπονδιακοί δεν έκαναν ερωτήσεις.
Δεν ζήτησαν ούτε κατάθεση.
Αλλά προέκυψε υπόθεση.
Μια παλιά, ασήμαντη υπόθεση, για επίθεση,
μια διαφωνία για πάρκινγκ.
Εκκρεμούσε υπόθεση του Γκότι στο Κουίνς, στα μέρη του.
Αφορούσε έναν επισκευαστή ψυγείων, τον Ρόμουελ Πάιτσεκ.
ΦΕΒΡΟΥΑΡΙΟΣ 1986
Περίπου 18 μήνες πριν το χτύπημα στον Καστελάνο, το 1984,
ο Πάιτσεκ πήγαινε σπίτι με το αμάξι, στο Κουίνς,
και ένα διπλοπαρκαρισμένο όχημα μπλόκαρε τον δρόμο.
Οπότε, άρχισε να πατάει την κόρνα.
ΟΧΙ ΠΑΡΚΙΝΓΚ, ΟΡΘΟΣΤΑΣΙΑ, ΣΤΑΘΜΕΥΣΗ, ΠΛΑΚΑ!
Ο Γκότι τον γρονθοκόπησε και πάλεψαν στον δρόμο.
ΠΑΛΗ ΜΠΟΤΙΛΙΑΡΙΣΜΑ
Εμείς είπαμε "Σοβαρά;
Είναι τόσο χαζός που έδειρε κάποιον μέρα μεσημέρι;".
Μάλλον ήταν πολύ τσαντισμένος.
Ο Πάιτσεκ ενοχλήθηκε πολύ και πήγε κι ενημέρωσε κάτι μπάτσους.
Βρήκαν τον Τζον Γκότι και τον φίλο του και τους συνέλαβαν.
ΚΟΥΙΝΣ
Τέσσερις ένστολοι αστυνομικοί συνέλαβαν τον Γκότι, αρκετά λεπτά μετά την επίθεση.
Αυτό έγινε το 1984.
Και πάμε στις αρχές του 1986.
ΦΕΒΡΟΥΑΡΙΟΣ 1986 - ΠΡΩΤΗ ΔΙΚΗ
Ο εισαγγελέας θέλει να εκδικαστεί η υπόθεση επίθεσης και ληστείας.
Ήμουν συνήγορος στην Εισαγγελία.
Ήταν μια απλή υπόθεση,
δεδομένης της εμπλοκής μαφιόζου.
Υπάρχει αυτόπτης μάρτυρας και συνελήφθη σχεδόν αμέσως.
Δεν ανησυχούσαμε ότι ίσως έπληττε
την υπόθεση ανθρωποκτονίας του Καστελάνο.
Ακόμα και οι πληροφοριοδότες μας γελούσαν με την όλη ιστορία.
Αν και δεν έμοιαζε τόσο σοβαρή,
βλέποντας το μητρώο του, είναι προφανές πως με υψηλή ποινή
λόγω πρότερων καταδικών, αντιμετωπίζει 15 χρόνια φυλάκιση.
Γι' αυτόν, λοιπόν, αν καταδικαζόταν, ήταν πολύ σοβαρή.
Το συμβάν συνέβη όταν ο Τζον Γκότι ήταν κάπο.
Ένας από τους 20 ή 30 κάπο της οικογένειας.
Το φαντάζεστε;
Μηνύεις κάποιον που δεν γνωρίζεις,
γιατί σου επιτέθηκε στον δρόμο,
και μαθαίνεις ότι είναι ο νέος νονός.
ΝΕΟΣ ΝΟΝΟΣ ΕΠΙΚΕΦΑΛΗΣ ΤΗΣ ΣΥΜΜΟΡΙΑΣ ΓΚΑΜΠΙΝΟ
Κατά την προετοιμασία για τη δίκη, επιχείρησα να επικοινωνήσω με τον Πάιτσεκ.
Δεν υπήρχε Ρόμουελ Πάιτσεκ. Δεν τον έβρισκα πουθενά.
Δεν έμενε στην ίδια περιοχή. Και τα στοιχεία επικοινωνίας δεν ίσχυαν.
Και δεν είχα μάρτυρα.
Όλη η υπόθεση στηριζόταν στην κατάθεση του Ρόμουελ Πάιτσεκ.
Και ήταν λες κι είχε εξαφανιστεί από προσώπου γης. Χάθηκε.
Εμείς βρίσκουμε, βασανίζουμε και σκοτώνουμε μάρτυρες.
Ο πατέρας έλεγε "Δεν βγάζεις λεφτά στη φυλακή".
Όταν κάποιος μας δημιουργεί πρόβλημα,
κάνουμε τα πάντα για να μείνουμε ελεύθεροι.
ΕΠΕΙΓΟΝΤΑ
Τελικά, η αστυνομία τον βρήκε σε νοσοκομείο της κομητείας Νασάου.
ΜΑΡΤΥΡΑΣ ΚΑΤΑ ΤΟΥ ΓΚΟΤΙ ΝΟΣΗΛΕΥΕΤΑΙ
Όταν τον είδα με νάρθηκα χειρός, τι άλλο να σκεφτόμουν;
Ήταν σαν μια κακή ταινία.
Λένε ότι είναι γνωστός νονός.
Δεν ήθελε πια να καταθέσει.
Δεν είχε επιλογή, δεν είχε καμία επιλογή.
Ήταν μάρτυρας. Ήταν υποχρεωμένος να καταθέσει.
Η ΔΙΚΗ ΤΟΥ "ΝΟΝΟΥ".
Ο Ρόμουελ Πάιτσεκ και η γυναίκα του ζουν με τον φόβο
από τότε που αυτός κατέδειξε το γνωστό αφεντικό της φαμίλιας Γκαμπίνο,
τον Τζον Γκότι, 18 μήνες πριν.
Είναι κατάσταση για τα ΜΜΕ.
Έρχεται ο Τζον Γκότι στο δικαστήριο.
Επιτέλους, αυτός που ξέραμε ότι σχεδίασε τον φόνο του αφεντικού της μαφίας
βρίσκεται ενώπιόν μας.
Έχει τη στερεοτυπική εμφάνιση.
Έμοιαζε με τον νονό. Ντυνόταν σαν τον νονό.
Να τος, λοιπόν, ο νονός.
Η μαφία πριν τον Τζον Γκότι
έμοιαζε να είναι ένα σωρό γέροι με τσαλακωμένα κοστούμια ή φόρμες.
Όχι τόσο σαγηνευτικοί.
Και μπήκε σαν αστέρας του σινεμά.
Μπήκε μέσα με κοστούμι των 2.000 δολαρίων,
με χειροποίητη γραβάτα, δαχτυλίδι στο μικρό δάχτυλο, μαλλί στην τρίχα.
Είχε απόλυτη επίγνωση του Τύπου.
Απόλυτη επίγνωση της δημόσιας εικόνας του.
- Θα πείτε κάτι για την υπόθεση; - Όχι.
Για τις κατηγορίες εναντίον σας; Λένε ότι τρομοκρατήσατε τον μάρτυρα.
Δεν φαίνεται τρομοκρατημένος.
Δεν ήταν σαν τα άλλα αφεντικά της μαφίας,
και του άρεσε το προσκήνιο. Δεν κρυβόταν, δεν έλεγε
"Κάνε στην άκρη". Δεν σε έδιωχνε.
Περνούσε μέσα από τον κόσμο.
Λες και η Ερυθρά Θάλασσα χωριζόταν για τον Τζον Γκότι.
Κάμερες παντού.
"Εδώ είμαι. Τα φώτα σ' εμένα τώρα, ευχαριστώ πολύ".
Είναι μπερδεμένοι.
Ο Πάιτσεκ καταθέτει,
και τον ρώτησα
"Κοιτάξτε τριγύρω στην αίθουσα.
Μπορείτε ν' αναγνωρίσετε τους δράστες που μας περιγράψατε;"
Κοίταζε το ταβάνι.
Κάθονταν μπροστά του.
Αντί να τους δείξει και να πει "Εσείς μου το κάνατε αυτό,
γι' αυτό είμαστε εδώ", είπε "Δεν ξέρω".
Βασικός μάρτυρας στη δίκη του Τζον Γκότι,
υπέστη αιφνίδια αμνησία στο εδώλιο.
Θεωρείτε ότι ο μάρτυρας πιέστηκε με κάποιον τρόπο;
Πιστεύω ότι φοβήθηκε και κατέθεσε με φόβο για τη ζωή του.
Η δικαστής Ανν Ντάφισι απέσυρε όλες τις κατηγορίες κατά του Γκότι.
- Δεν είναι μπερδεμένοι πια. - Σχόλιο;
Όταν κατέθεσε ο Πάιτσεκ
η New York Post έβγαλε ένα από τα κλασσικά της πρωτοσέλιδα.
"Ξέχασα Αλά Ιταλικά".
Και γεννήθηκε ένας θρύλος.
Μετά απ' αυτό, τέλος. Είχαμε μόνιμη κάλυψη του Τζον Γκότι.
Ο Γκότι κάλυψε ένα κενό.
Ο Γκότι έγινε γνωστός στη Νέα Υόρκη
σε μια εποχή κρίσης των αστέγων,
επιδημίας του κρακ,
όταν ο Ρέιγκαν διέλυε τα συνδικάτα,
στην απαρχή του χάσματος του πλούτου.
Οι ειδήσεις ήταν δυσάρεστες στη Νέα Υόρκη, στη δεκαετία του '80.
Όταν, λοιπόν, έρχεται κάποιος που μοιάζει με υπερήρωα,
Θεέ μου, μας αρέσει. Έχει πέραση.
Η Νέα Υόρκη είναι πόλη των εντυπώσεων. Και έχει πέραση.
Τώρα είναι στο εξώφυλλο του New York Magazine.
Έχει δύναμη. Έχει επιρροή.
Και ολοένα αυξανόταν.
Ήταν η αρχή της εποχής των ταμπλόιντ κι ο κόσμος είχε γοητευτεί.
Φτιάχτηκε για ταμπλόιντ. Φτιάχτηκε γι' αυτήν την πόλη.
Φτιάχτηκε για τη φαντασία του κοινού.
Κι αυτό έκανε ο Τζον Γκότι. Αιχμαλώτισε τη φαντασία τους,
και τα μίντια τον βοήθησαν.
Οι μαφιόζοι είναι εγωπαθείς.
Ο Τζον ήταν εγωπαθής.
Αυτό με τους μαφιόζους, ακόμα και μ' εμένα,
είναι ψέμα ότι δεν θέλουν το όνομά τους.
Γουστάρουν να το βλέπουν στον Τύπο.
Εγώ, όταν πρωτοείδα το όνομά μου σε εφημερίδα, ξετρελάθηκα.
Όταν βγήκα την Παρασκευή, είπα "Θεέ μου".
Ήμουν σαν διασημότητα. Σίγουρα έτσι ένιωσε και ο Τζον.
Χέστηκα τι λένε. Ξέρω τους πάντες σ' αυτή τη γαμημένη πόλη.
Οπότε, ναι, ήταν συναρπαστικό.
Αλλά, εν τέλει, πληρώσαμε όλοι το τίμημα.
ΤΟ FBI
Φτάνεις σ' ένα σημείο στην έρευνα
όπου ξεμένεις από προοπτικές. Συνοψίσαμε τα στοιχεία
και καταλάβαμε ότι μόνο από τύχη θα λύναμε την υπόθεση.
Είχαμε συνομιλίες για παρανομίες, αλλά όχι αρκετά πράγματα
ώστε να κερδίσουμε την υπόθεση σε δίκη.
Η κυβέρνηση λέει ότι ο Γκότι διοικεί τους Γκαμπίνο,
τη μεγαλύτερη φαμίλια.
Αλλά ο Γκότι είναι ελεύθερος.
Όταν ο Γκότι έγινε επικεφαλής της οικογένειας Γκαμπίνο
το FBI δεν είχε υπόθεση εναντίον του.
H OCTF δεν είχε υπόθεση εναντίον του.
Εμείς είχαμε.
Είχαμε ισχυρή υπόθεση εναντίον του και θα ασκούσαμε δίωξη.
Με λένε Νταϊάν Τζιακαλόνι, ήμουν βοηθός εισαγγελίας ΗΠΑ
στην ανατολική περιφέρεια Νέας Υόρκης.
ΥΠΟΥΡΓΕΙΟ ΔΙΚΑΙΟΣΥΝΗΣ
Ο νονός έχει σοβαρό πρόβλημα απόψε.
Ο Τζον Γκότι ίσως βρεθεί στη φυλακή σε μια βδομάδα.
Η δίκη του Πάιτσεκ ήταν το ορεκτικό.
Το κυρίως πιάτο ήταν η δίκη σε ομοσπονδιακό δικαστήριο
στην ανατολική περιφέρεια του Μπρούκλιν, στην κυβέρνηση των ΗΠΑ κατά Τζον Γκότι.
Οι κατηγορίες ήταν φόνος,
παράνομος στοιχηματισμός, τοκογλυφία και πειρατεία φορτηγών.
Ομοσπονδιακός δικαστής αποφάσισε ο Γκότι κι άλλοι επτά
να δικαστούν για κακουργήματα, τον Απρίλιο.
Τον τσάκωσε η κυβέρνηση.
ΟΡΓΑΝΩΜΕΝΟ ΕΓΚΛΗΜΑ
ΣΤΗΜΕΝΕΣ ΔΗΜΟΠΡΑΣΙΕΣ
Ο πατέρας μου κοιτάζει την εφημερίδα και λέει
"Τελείωσε η ιστορία. Τελειώσαμε".
Συγγνώμη, Τζον.
Είχαμε αρκετά για να καταδικαστεί ο Γκότι και η συμμορία του.
Αλλά ήμασταν απροετοίμαστοι για τη θύελλα που ακολούθησε.
Υποτιτλισμός: Πέγκυ Μπαρούνη